**Základná škola s materskou školou Veľký Lipník**

Veľký Lipník 45, 065 33

Číslo rozhodnutia: 58/2019 Dátum vydania: 27.08.2019

 Miesto vydania: Veľký Lipník

**ROZHODNUTIE**

Riaditeľka Základnej školy Základnej školy s materskou školou Veľký Lipník 45. ako príslušný správny orgán podľa ustanovenia § 5 ods. 3 písm. j) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 114 zákona č. 245/2008 Z. z. o výchove a vzdelávaní (školský zákon) v znení neskorších predpisov a v zmysle Všeobecne záväzného nariadenia obce Veľký Lipník VZN číslo 2/2019 zo dňa 16.08.2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach, **s účinnosťou od 01.09.2019**

**URČUJE**

**výšku príspevkov zákonného zástupcu žiaka na čiastočnú úhradu nákladov za pobyt dieťaťa v materskej škole a v školskom klube detí**

|  |  |
| --- | --- |
| **Organizačná zložka** | **Výška mesačného preddavku** |
| **Materská škola** |  8 €/dieťa- celodenná dochádzka 5€/ dieťa- poldenná dochádzka 16€/dieťa-  v čase letných prázdnin  |
| **Školský klub detí** |  3€/ dieťa |

Tieto príspevky za pobyt **sa uhrádzajú** vopred a to **najneskôr do 10. dňa** v kalendárnom mesiaci v hotovosti zástupkyni MŠ a vychovávateľke ŠKD.

**Oslobodenie od poplatkov:**

1. Ak zákonný zástupca dieťaťa predloží riaditeľke školy doklad o tom, že je poberateľom pomoci a príspevkov v hmotnej núdzi podľa zákona 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.

2. Ak je dieťa umiestnené v zariadení na základe rozhodnutia súdu.

Na základe rozhodnutia zriaďovateľa sa príspevok neuhrádza za dieťa:

a) ktoré má prerušenú dochádzku do materskej školy/ školského klubu detí na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom,

b) ktoré nedochádzalo do materskej školy/ školského klubu detí v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

**Odôvodnenie:**

Riaditeľka školy stanovila ceny za pobyt dieťaťa v MŠ a v ŠKD v zmysle Všeobecne záväzného nariadenia obce Veľký Lipník VZN číslo 2/2019 zo dňa 16.08.2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach, s účinnosťou od 01.09.2019.

**Poučenie:**

Proti tomuto rozhodnutiu nie je prípustný opravný prostriedok.

Proti rozhodnutiu možno podať návrh na začatie konania podľa príslušných ustanovení Občianskeho súdneho poriadku (žiadosť, sťažnosť o preskúmanie).

odtlačok pečiatky školy Mgr. Anna Sikorjaková

 riaditeľka

Na vedomie:

1. Zástupkyňa MŠ

2. Vychovávateľka ŠKD

3. K spisu